open-index/open-wikipedia-markdown huggingface dataset:
கோசாயிகஞ்ச் சட்டமன்றத் தொகுதி

**கோசாயிகஞ்ச் சட்டமன்றத் தொகுதி** *(Goshainganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பைசாபாத் மாவட்டத்தில் அமைந்துள்ளது. கோசாயிகஞ்ச், அம்பேத்கர் நகர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தியாகனூர்

**தியாகனூர்** (*Thiyaganur*) என்பது இந்தியாவின் தமிழ்நாடு மாநிலத்திலுள்ள சேலம் மாவட்டத்தின் தலைவாசல் தாலுகாவில் உள்ள ஒரு சிறிய கிராமமாகும். இக்கிராமத்தில் வசிக்கும் மக்களின் முக்கியத் தொழில் விவசாயம் ஆகும்.

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, தியாகனூர் கிராமத்தின் மக்கள் தொகை 2327 ஆகும். இதில் 1174 பேர் ஆண்கள் மற்றும் 1153 பேர் பெண்கள் இருந்தனர்.

தியாகனூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 347 ஆகும். இது கிராமத்தின் மொத்த மக்கள் தொகையில் 14.91% ஆகும். தியாகனூர் கிராமத்தின் சராசரி பாலின விகிதம் 982 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி தியாகனூர் குழந்தை பாலின விகிதம் 895 ஆகும், இது தமிழ்நாட்டின் சராசரியான 943-என்பதை விட குறைவாகும்.

தமிழ்நாட்டுடன் ஒப்பிடும்போது தியாகனூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, தியாகனூர் கிராமத்தின் எழுத்தறிவு விகிதம் 23.94% ஆக இருந்தது. ஆண்களின் எழுத்தறிவு விகிதம் 28.71% ஆகவும், பெண்களின் எழுத்தறிவு விகிதம் 19.08% ​​ஆகவும் இருந்தது.

தியாகனூர் கிராமத்தில், மக்கள் தொகையில் பட்டியல் சாதியினர் 0 சதவீதமாகும்.  இங்கு பட்டியல் பழங்குடியினர் 99.48 சதவீதம் இருந்தனர்.

## அமைவிடம்
தியாகனூர் தலைவாசலில் இருந்து தென்கிழக்கே 5 கிலோமீட்டர் (3.1 மைல்) தொலைவிலும், ஆத்தூரில் இருந்து 20 கிலோமீட்டர் (12 மைல்) தொலைவிலும், மாவட்ட தலைமையகமான சேலத்தில் இருந்து 69 கிலோமீட்டர் (43 மைல்) தொலைவிலும் அமைந்துள்ளது.
## போக்குவரத்து
ஆத்தூரிலிருந்து தியாகனூரை அடைய நகரப் பேருந்துகள் (எண்: 6, 7 மற்றும் 31) ஒவ்வோர் அரை மணி நேரத்திற்கும் இயக்கப்படுகின்றன.
## வரலாறு
தியாகனூர் 1000 ஆண்டுகளுக்கும் மேலான பாரம்பரியத்தைக் கொண்டுள்ளது. இந்தக் கிராமத்தின் வரலாற்று முக்கியத்துவம் இரண்டு புத்தர் சிலைகள் இருப்பதால் வருகிறது. ஒரு சிலை வழிபாட்டிற்கு உட்பட்டுள்ளது. சமீபத்தில் ஒரு கோயில் கட்டப்பட்டது. தியான மண்டபம் (தியான மையம்) 2013 இல் திறக்கப்பட்டது.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
குணசேகரன் பழனிசாமி

டத்தோ **குணசேகரன் பழனிசாமி** அல்லது **பி. குணா** (ஆங்கிலம்; மலாய்: *Gunasekaren Palasamy* அல்லது *Dap Guna*) என்பவர் மலேசிய அரசியல்வாதி; 2008-ஆம் ஆண்டு முதல் நெகிரி செம்பிலான் மாநில சட்டமன்றத்தில், சிரம்பான் ஜெயா சட்டமன்றத் தொகுதியின் உறுப்பினராக நான்கு தவணைகளுக்குப் பணிபுரிந்தவர்; மற்றும் மலேசிய இந்தியர்களின் அரசியல் வரலாற்றில் **சிரம்பான் டிஏபி குணா** என நன்கு அறியப்பட்டவர் ஆவார்.

இவர் 2008 - 2013 வரையில் (**N24**) செனவாங் சட்டமன்றத் தொகுதி; 2013 - 2018 வரையில் (**N24**) செனவாங் சட்டமன்றத் தொகுதி; 2018 - 2023 வரையில் (**N24**) சிரம்பான் ஜெயா சட்டமன்றத் தொகுதி; 2023 - (தற்போது வரையில்) (**N24**) சிரம்பான் ஜெயா சட்டமன்றத் தொகுதியின் உறுப்பினராகச் சேவை செய்துள்ளார். 

தமிழீழ விடுதலைப் புலிகளுடன் தொடர்பு வைத்து இருந்ததாக இவர் 31 அக்டோபர் 2019 அன்று மலேசிய உள்நாட்டுப் பாதுகாப்புச் சட்டத்தின் கீழ் கைது செய்யப்பட்டு 4 மாதங்கள் தடுப்புக்காவலில் வைக்கப்பட்டார். இவர்களுடன் மேலும் 8 பேர் கைது செய்யப்பட்டனர். அவர்களில் மலாக்கா மாநில ஆட்சிக் குழு உறுப்பினரும்; மலாக்கா காடேக் சட்டமன்றத் தொகுதியின் உறுப்பினருமான சாமிநாதன் கணேசன் அவர்களும் ஒருவராவார்.

## அரசியல் வாழ்க்கை
இவர் பாக்காத்தான் ராக்யாட்; பாக்காத்தான் அரப்பான் கூட்டணிகளின் உறுப்புக் கட்சியான ஜனநாயக செயல் கட்சியின் (**DAP**) உறுப்பினராக உள்ளார். அவர் சிரம்பான் ஜெயா சட்டமன்றத் தொகுதியின் உறுப்பினராக நான்கு தவணைகளாகப் பொறுப்பேற்றுள்ளார். இவர் தொடர்ந்து அதிகப் பெரும்பான்மையுடன் தம்து இடத்தைத் தற்காதுள்ளார்.

உள்ளூர் உள்கட்டமைப்பு மற்றும் நலன்புரி சேவை போன்ற உள்ளூர் பிரச்சினைகளைத் தீர்ப்பதற்காக இவர் தமது சேவை மையத்தில், மக்கள் அக்கறை *(People's Concern)* எனும் மக்கள் சந்திப்புக் கூட்டங்களை அடிக்கடி நடத்தி வருகிறார்.

## சிரம்பான் ஜெயா சட்டமன்றத் தொகுதி
சிரம்பான் ஜெயா சட்டமன்றத் தொகுதி என்பது மலேசியா, நெகிரி செம்பிலான், சிரம்பான் மாவட்டத்தில் உள்ள ஒரு சட்டமன்றத் தொகுதி ஆகும். சிரம்பான் ஜெயா சட்டமன்றத் தொகுதி 2018-ஆம் ஆண்டில் உருவாக்கப்பட்டது. 

2018-ஆம் ஆண்டில் இருந்து சிரம்பான் ஜெயா சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது டத்தோ குணசேகரன் பழனிசாமி *(Gunasekaren Palanisamy)* அல்லது **பி. குணா** இந்தச் சட்டமன்றத் தொகுதியின் உறுப்பினராக உள்ளார்.

## தேர்தல் முடிவுகள்

## விருதுகள்
* 
**  - மலேசிய விருதுகள் (**DBNS**) – **[[டத்தோ]]** (2026)

## மேற்கோள்கள்

## மேலும் காண்க
* நெகிரி செம்பிலான் மாநில சட்டமன்றம்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
ஆதவ் கண்ணதாசன்

**ஆதவ் கண்ணதாசன்** (*Aadhav Kannadasan*) என்பவர் சென்னையில் பிறந்த தமிழ்த் திரைப்பட துறையில் இயங்குபவர். இவர் கவிஞர் கண்ணதாசனின் பேரனும், இயக்குனர் கலைவாணன் கண்ணதாசனின் மகனும் ஆவார். இவர் சென்னையில் பிறந்து வளர்ந்தவர். திசம்பர் 2017 இல் வினோதினி சுரேஷ் என்பவரைத் திருமணம் செய்து கொண்டார். இவர் சினிமா விகடன், கலாட்டா தமிழ், பிஹைண்ட்வுட்ஸ் டிவி போன்ற தமிழ் யூடியூப் சேனல்களில் பல நேர்காணல்களை வழங்கி உள்ளார். மென்பொருள் நிரலாளராக தனது பணியைத் தொடங்கி, பின் அதனை கைவிட்டு, விளம்பர இயக்குனராகவும், திரைப்பட உதவி இயக்குனராகவும், நடிகராகவும் பணியாற்றுகிறார். 

## திரைப்பயணம்
ஆதவ் 2011 ஆம் ஆண்டு யுவன் யுவதி திரைப்படத்தில் உதவி இயக்குனராக தனது பணியைத் தொடங்கினார். பின்னர் 2013 இல் பொன்மாலைப் பொழுது படத்தில் நடிகராக அறிமுகமானார். தொடர்ந்து யாமிருக்க பயமே (2014), காளிதாஸ் (2019) போன்ற படங்களில் முக்கிய வேடங்களில் நடித்துள்ளார். 2020 ஆம் ஆண்டில் ஆண்ட்ரியா நடித்த லாக்டவுன் என்ற குறும்படத்தை இயக்கியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
கந்தானை

**கந்தானை** (*Kandana*) என்பது இலங்கையின் மேல் மாகாணத்தில் மக்பகா மாவட்டத்தில் உள்ள ஓர் நகரமாகும். இது தலைநகர் கொழும்பின் வடக்கே 19 கிமீ தொலைவில் அமைந்துள்ளது. நீர்கொழும்பு, பண்டாரநாயக்க பன்னாட்டு வானூர்தி நிலையம் ஆகியவற்றிற்கு அருகாமையில் இருப்பதால், இந்த புறநகர்ப் பகுதி ஒரு பிரபலமான குடியிருப்புப் பகுதியாகும். இதன் அண்டை புறநகர்ப் பகுதிகள் ஜா-எல, இராகமை, வத்தளை ஆகியனவாகும்.

## போக்குவரத்து

கந்தானை ஏ3 (கொழும்பு-நீர்கொழும்பு) நெடுஞ்சாலையில் அமைந்துள்ளது. கந்தானை தொடருந்து நிலையம் புத்தளம் தடவழியில், கோட்டை தொடருந்து நிலையத்தில் இருந்து 10-ஆவது நிலையமாக 18.829 கிமீ தூரத்தில் அமைந்துள்ளது.

## இனப்பரம்பல்
கந்தானையில் பெரும்பான்மையாக சிங்களவர் வசிக்கின்றனர். இவர்களில் பெரும்பாலானோர் கத்தோலிக்கர் ஆவர். புனித செபஸ்டியான் தேவாலயம், மற்றும் பல கிறித்தவத் தேவாலயங்கள் இங்குள்ளன. வரலாற்று ரீதியாக, கந்தானையில் இடச்சு, போர்த்துகீசிய, பிரித்தானிய வம்சாவளியைச் சேர்ந்த பரங்கியர் அதிகமாக வாழ்கின்றனர். இருப்பினும், பல ஆண்டுகளாக இவர்களின் எண்ணிக்கை குறைந்து வருகிறது.

## தொழிற்சாலைகள்
கந்தானையில் 1941 இல் நிறுவப்பட்ட 'சுவதேசி இன்டசுட்ரியல் வர்க்சு' என்ற சவர்க்காரத் தொழிற்சாலை அமைந்துள்ளது. அத்துடன் பல சிறிய தொழிற்சாலைகளும் உள்ளன.

## கல்வி நிலையங்கள்
* புனித செபசுத்தியான் கல்லூரி
* டி மசினொட் கல்லூரி
* லக்பகான கல்லூரி

## மேற்கோள்கள்

பகுப்பு:கம்பகா மாவட்டத்தில் உள்ள ஊர்களும் நகரங்களும்
காட்மியம் சல்பைட்டு

**காட்மியம் சல்பைட்டு** (*Cadmium sulfite*) என்பது CdO3S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சல்பியூரசு அமிலத்தின் காட்மியம் உப்பாக இந்த சேர்மம் கருதப்படுகிறது. காட்மியம் சல்பைட்டின் பல நீரேற்றுகள் அறியப்படுகின்றன. இதில் இருநீரேற்று (CdO3S·2H2O) குறிப்பிடத்தக்கதாகும்.  காட்மியம் சல்பைட்டு நீர் கரைசல்களிலிருந்து படிகமாகிறது.

பெரும்பாலான பிற காட்மியம் சேர்மங்களைப் போலவே, காட்மியம் சல்பைட்டும் கல்லீரலுக்கும் இனப்பெருக்க அமைப்புக்கும் நச்சுத்தன்மையை ஏற்படுத்துகிறது.

காட்மியம் சல்பைட்டு குழம்பை சுண்ணமாக்குவதன் மூலம் காட்மியம் ஆக்சைடின் நானோ துகள்களைத் தயாரிக்க காட்மியம் சல்பைட்டு பயன்படுத்தப்படுகிறது. 

## மேற்கோள்கள்


பகுப்பு:காட்மியம் சேர்மங்கள்
பகுப்பு:சல்பைட்டுகள்
ராஜசேகரன் குணசேகரன்

டத்தோ **ராஜசேகரன் குணசேகரன்** (ஆங்கிலம்; மலாய்: *Rajasekaran Gunnasekaran*) (பிறப்பு: 18 ஏப்ரல் 1981) என்பவர் மலேசிய அரசியல்வாதி; மருத்துவர் ஆவார். இவர் ஆகத்து 2023-ஆம் ஆண்டு முதல் நெகிரி செம்பிலான் மாநில சட்டமன்றத்தில், செரி தஞ்சோங் சட்டமன்றத் தொகுதியின் உறுப்பினராகப் பணிபுரிந்தவர்.

இவர் பாக்காத்தான் அரப்பான் கூட்டணியின் உறுப்புக் கட்சியான பிகேஆர் (**PKR**) கட்சியின் உறுப்பினராக உள்ளார். இவர் செரி தஞ்சோங் சட்டமன்றத் தொகுதியின் உறுப்பினராக முதன்முறையாகப் பொறுப்பேற்றுள்ளார். இவர் 3,996 வாக்குகள் பெரும்பான்மையில் அந்தத் தொகுதியில் வெற்றி பெற்றுள்ளார்.

தமது தொகுதி மக்களின் பிரச்சினைகளைத் தீர்ப்பதற்காக இவர் போர்டிக்சன் நகரில் ஒரு சேவை மையத்தை உருவாக்கி மக்கள் சந்திப்புக் கூட்டங்களை நடத்தி வருகிறார்.

## செரி தஞ்சோங் சட்டமன்றத் தொகுதி
செரி தஞ்சோங் சட்டமன்றத் தொகுதி என்பது மலேசியா, நெகிரி செம்பிலான், போர்டிக்சன் மாவட்டத்தில் உள்ள ஒரு சட்டமன்றத் தொகுதி ஆகும். சிரம்பான் ஜெயா சட்டமன்றத் தொகுதி 2018-ஆம் ஆண்டில் உருவாக்கப்பட்டது. 

2018-ஆம் ஆண்டில் இருந்து செரி தஞ்சோங் சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **ராஜசேகரன் குணசேகரன்** *(Rajasekaran Gunnasekaran)* என்பவர் இந்தச் சட்டமன்றத் தொகுதியின் உறுப்பினராக உள்ளார்.

## தேர்தல் முடிவுகள்

## விருதுகள்
* 
**  - மலேசிய விருதுகள் (**DBNS**) – **[[டத்தோ]]** (2026)

## மேற்கோள்கள்

## மேலும் காண்க
* நெகிரி செம்பிலான் மாநில சட்டமன்றம்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
பீகார் சட்டமன்ற எதிர்க்கட்சித் தலைவர்கள்

**பீகார் சட்டமன்ற எதிர்க்கட்சித் தலைவர்** (*List of leaders of the opposition in the Bihar Legislative Assembly*) என்பவர் பீகார் சட்டப்பேரவையில் அதிகாரப்பூர்வ எதிர்க்கட்சியை வழிநடத்தும் அரசியல்வாதி ஆவார். தற்போதைய எதிர்க்கட்சித் தலைவராக தேஜஸ்வி யாதவ் உள்ளார்.

## எதிர்க்கட்சித் தலைவர்கள்

## மேற்கோள்கள்

பகுப்பு:பீகார் அரசியல்வாதிகள்
ஜெராம் பாடாங் சட்டமன்றத் தொகுதி

**ஜெராம் பாடாங் சட்டமன்றத் தொகுதி** (**N07**) (மலாய்: *Bahagian Pilihan Raya Jeram Padang*; ஆங்கிலம்: *Jeram Padang State Constituency* என்பது மலேசியா, நெகிரி செம்பிலான், செம்போல் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி, 2003-ஆம் ஆண்டில், பத்து கிக்கிர் (*Batu Kikir*); பாலோங் (*Palong*) சட்டமன்றத் தொகுதிகளில் இருந்து உருவாக்கப்பட்டது. 

ஜெராம் பாடாங் சட்டமன்றத் தொகுதி 2003-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 2004-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2004-ஆம் ஆண்டில் இருந்து ஜெராம் பாடாங் சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **முகமது சைதி அப்துல் காதிர்** *(Mohd Zaidy Abdul Kadir)* என்பவர் இந்தச் சட்டமன்றத் தொகுதியின் உறுப்பினராக உள்ளார். 

## வாக்காளர் எண்ணிக்கை
ஜெராம் பாடாங் சட்டமன்றத் தொகுதியின் 2023-ஆம் ஆண்டு வாக்காளர் எண்ணிக்கை: 
* மலாயர் **51.1%** 
* இந்தியர் **33.6%** 
* சீனர் **9.69%** 
* பிற இனத்தவர் **5.59%** 

30 மார்ச் 2018 அன்று வெளியிடப்பட்ட மத்திய அரசிதழின்படி, ஜெராம் பாடாங் தொகுதி **10** வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* போர்டிக்சன்
* போர்டிக்சன் மக்களவைத் தொகுதி
* ரவி முனுசாமி
* ராஜசேகரன் குணசேகரன்
* வீரப்பன் சுப்பிரமணியம்

## வெளி இணைப்புகள்

பகுப்பு:நெகிரி செம்பிலான் சட்டமன்றத் தொகுதிகள்
ஆழி (2026 திரைப்படம்)

**ஆழி** வெளிவர இருக்கும் தமிழ்த் திரைப்படம் ஆகும். சரத்குமார் நடிப்பில் மாதவ் ராமதாசன் இயக்கியுள்ளார். இப்படத்தின் கதை பெரும்பாலும் ஒரு மீன்பிடிப் படகிற்குள் நடப்படதாக உள்ளது. படத்திற்கு இசை வடிவமைப்பை ரெசுல் பூக்குட்டி செய்துள்ளார். இப்படம் பிப்ரவரி 27, 2026 அன்று வெளியானது.

## நடிகர்கள்

## தயாரிப்பு
படத்தின் முதல் பார்வை சூலை 14, 2022 ஆம் வெளியானது. படத்தின் முன்னோட்டம் பிப்ரவரி 9, 2026 அன்று வெளியானது.

## விமர்சனங்கள்
ஆனந்த விகடன் நாளிதழில் வந்த விமர்சனத்தில், "உயிரைக் காப்பாற்றிக் கொள்ள ஒரு சிறிய இடத்திற்குள் நிகழும் போராட்டம் என்கிற ஐடியா சுவாரஸ்யத்தைக் கொடுத்தாலும், அதற்குப் பிறகான எமோஷனல் நிகழ்வுகள், காட்சிகளின் அழுத்தத்தை மூழ்கவிடுவதோடு நம் கண்களுக்குக் 'கிறுகிறு'ப்பையும் தருகின்றன" என்று எழுதினர்.

இந்து தமிழ் திசை நாளிதழுக்காக ஆர். சி. ஜெயந்தன் எழுதிய விமர்சனத்தில், "இந்த ஆழி வன்மும் காதலும் இணைந்து பயணித்த கடல் பயணம் மட்டுமல்ல; அதிகாரத்துக்கும்அன்புக்கும் இடையிலான ஆழமான போர்" என்று எழுதினர்.

## மேற்கோள்கள்

## வெளியிணைப்புகள்
*

பகுப்பு:2026 தமிழ்த் திரைப்படங்கள்
பகுப்பு:சரத்குமார் நடித்த திரைப்படங்கள்
இராமாசாரே பிரசாத் சிங்

**இராமாசாரே பிரசாத் சிங்** (*Ramashray Prasad Singh*) (25 மார்ச் 1924-5 திசம்பர் 2015) ஓர் இந்திய அரசியல்வாதி ஆவார். இவர் இந்தியப் பொதுவுடமைக் கட்சி உறுப்பினராக பீகாரின் ஜகானாபாத் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை 6, 7, 8 மற்றும் 9க்கு நான்கு முறை தேர்ந்தெடுக்கப்பட்டார். இவர் இரண்டு முறை கோசி சட்டமன்றத் தொகுதியிலிருந்து பீகார் சட்டமன்றத்திற்கு இருமுறை உறுப்பினராகத் தேர்ந்தெடுக்கப்பட்டு 29 சூன் 1994 முதல் 15 மார்ச் 1995 வரை சட்டமன்ற எதிர்க்கட்சித் தலைவராக இருந்தார்.

## மேற்கோள்கள்

பகுப்பு:1924 பிறப்புகள்
பகுப்பு:2015 இறப்புகள்
பகுப்பு:பீகார் அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
ரந்தாவ் சட்டமன்றத் தொகுதி

**ரந்தாவ் சட்டமன்றத் தொகுதி** (**N27**) (மலாய்: *Bahagian Pilihan Raya Rantau*; ஆங்கிலம்: *Rantau State Constituency* என்பது மலேசியா, நெகிரி செம்பிலான், சிரம்பான் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி, 1959-ஆம் ஆண்டில் உருவாக்கப்பட்டது. 

ரந்தாவ் சட்டமன்றத் தொகுதியில், முதன்முதலாக 1959-ஆம் ஆண்டில் '''மலாயா பொதுத் தேர்தல்''' நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

1959-ஆம் ஆண்டில் இருந்து ரந்தாவ் சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **முகமட் அசான்** *(Mohamad Hasan)* என்பவர் இந்தச் சட்டமன்றத் தொகுதியின் உறுப்பினராக உள்ளார். 

## வாக்காளர் எண்ணிக்கை
ரந்தாவ் சட்டமன்றத் தொகுதியின் 2023-ஆம் ஆண்டு வாக்காளர் எண்ணிக்கை: 
* மலாயர் **55.1%** 
* இந்தியர் **27.4%** 
* சீனர் **15.7%** 
* பிற இனத்தவர் **1.78%** 

30 மார்ச் 2018 அன்று வெளியிடப்பட்ட மத்திய அரசிதழின்படி, ரந்தாவ் தொகுதி **14** வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* ரந்தாவ்
* சிலியாவ்
* குணசேகரன் பழனிசாமி
* ராஜசேகரன் குணசேகரன்
* வீரப்பன் சுப்பிரமணியம்
* சிரம்பான் ஜெயா சட்டமன்றத் தொகுதி

## வெளி இணைப்புகள்

பகுப்பு:நெகிரி செம்பிலான் சட்டமன்றத் தொகுதிகள்
கால்சியம் சிட்ரேட்டு

**கால்சியம் சிட்ரேட்டு** (*Calcium citrate*) என்பது Ca3(C6H5O7)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிட்ரிக் அமிலத்தின் கால்சியம் உப்பான இச்சேர்மம் பொதுவாக ஐ333 என்ற ஐரோப்பிய ஒன்றிய எண் அடையாளத்துடன் ஓர் உணவு சேர்க்கைப் பொருளாகப் பயன்படுத்தப்படுகிறது. பாதுகாப்பாக்காகவும், சில நேரங்களில் சுவைக்காகவும் பயன்படுத்தப்படுகிறது. இந்த வகையில், இச்சேர்மம் சோடியம் சிட்ரேட்டைப் போன்றதாகும். உடலுக்குத் தேவையான சுண்ணாம்புச் சத்தை வழங்கும் சிட்ராகல் போன்ற கால்சியம் கூடுதல் உணவுகளிலும் கால்சியம் சிட்ரேட்டு காணப்படுகிறது. நீரற்ற கால்சியம் சிட்ரேட்டில் கால்சியம் 24.1% அளவிலும் நான்கு நீரேற்று கால்சியம் சிட்ரேட்டில் 21.1% அளவிலும் உள்ளது. நான்கு நீரேற்று இயற்கையில் எர்லாண்டைட்டு என்ற கனிமமாக காணப்படுகிறது.

## தயாரிப்பு
பூஞ்சை நொதித்தல் செயல்முறையிலில் தொழிற்சாலை முறையில் சிட்ரிக் அமிலத்தை தயாரிக்கும்போது ஓர் இடைநிலை வேதிப்பொருளாக கால்சியம் சிட்ரேட்டு கிடைக்கிறது. குழம்பு கரைசலாக உள்ள சிட்ரிக் அமிலம் சுண்ணாம்பு நீரால் நடுநிலையாக்கப்பட்டு, கரையாத கால்சியம் சிட்ரேட்டை வீழ்படிவாகிறது. பின்னர் இது குழம்பின் மீதமுள்ள பகுதியிலிருந்து வடிகட்டப்பட்டு கழுவப்பட்டு சுத்தமான கால்சியம் சிட்ரேட்டைக் கொடுக்கிறது.

: 3 Ca(OH)2(s) + 2 C6H8O7(l) → Ca3(C6H5O7)2(s) + 6 H2O(l)

## வேதிப் பண்புகள்
கால்சியம் சிட்ரேட்டு தண்ணீரில் குறைவாகவே கரையும். ஊசி வடிவ படிகங்களான டிரைகால்சியம் டைசிட்ரேட்டு நான்குநீரேற்று [Ca3(C6H5O7)2(H2O)2]·2H2O ஆகியவை நீர்வெப்பத் தொகுப்பு மூலம் பெறப்படுகின்றன. இந்த படிக அமைப்பு ஒரு முப்பரிமாண வலையமைப்பைக் கொண்டுள்ளது, இதில் எட்டு மடங்கு ஒருங்கிணைந்த Ca2+ நேர்மின் அயனிகள் இரண்டு ஒருங்கிணைக்கப்படாத படிக நீர் மூலக்கூறுகளுக்கும் இரண்டு ஒருங்கிணைக்கும் நீர் மூலக்கூறுகளுக்கும் இடையில் சிட்ரேட்டு எதிர்மின் அயனிகள் மற்றும் ஐதரசன் பிணைப்புகளால் இணைக்கப்பட்டுள்ளன.

## உடலில் கிடைக்கும் அளவு
பல நபர்களிடத்தில் கால்சியம் சிட்ரேட்டின் உடலில் கிடைக்கும் தன்மை மலிவான கால்சியம் கார்பனேட்டின் (CaCO3) உடலில் கிடைக்கும் தன்மைக்கு சமமாகக் காணப்படுகிறது. கால்சியம் கார்பனேட்டு கால்சியம் சிட்ரேட்டை விட சீரணிக்க கடினமானதாகும். அமில எதிர்ப்பு மருந்துகளுக்கு உணர்திறன் உள்ளவர்கள் அல்லது போதுமான வயிற்று அமிலத்தை உற்பத்தி செய்வதில் சிரமம் உள்ளவர்கள், கால்சியம் கார்பனேட்டை விட கால்சியம் சிட்ரேட்டை கூடுதல் உணவாகத் தேர்வு செய்யலாம். 

இரைப்பை புறவழி அறுவை சிகிச்சைக்குப் பிறகு கால்சியம் உறிஞ்சுதல் குறித்த 2009 ஆம் ஆண்டு ஆராய்ச்சியின் படி, அறுவை சிகிச்சைக்குப் பிறகு கால்சியம் சிட்ரேட்டை உணவு நிரப்பியாக எடுத்துக் கொள்ளும் உரூக்சு-என்-ஒய் இரைப்பை புறவழி நோயாளிகளில் கால்சியம் சிட்ரேட்டு கால்சியம் கார்பனேட்டை விட உடலில்  கிடைக்கும் தன்மை மேம்படுகிறது. முக்கியமாக இந்த நபர்களின் செரிமானப் பாதையில் கால்சியம் உறிஞ்சுதல் எங்கு நிகழ்கிறது என்பது தொடர்பான மாற்றங்களால் இது ஏற்படுகிறது.

## மேலும் காண்க
* கால்சியம் குளுக்கோனேட்டு

## மேற்கோள்கள்


பகுப்பு:கால்சியம் சேர்மங்கள்
பகுப்பு:சிட்ரேட்டுகள்
தட்சினேஸ்வர் சுரேஷ்

**தட்சிணேஸ்வர் சுரேஷ் ஏகாம்பரம்** (*Dhakshineswar Suresh*, பிறப்பு: மார்ச் 29, 2000) என்பவர் தமிழ்நாட்டைச் சேர்ந்த ஒரு இந்திய டென்னிஸ் வீரர் ஆவார். இவர் 2026 பிப்ரவரி 2 அன்று உலக ஏ.டி.பி ஒற்றையர் தரவரிசையில் 465வது இடத்தையும், 2025 ஆகத்து 18 அன்று இரட்டையர் தரவரிசையில் 352வது இடத்தையும் பிடித்தார்.  2026 டேவிஸ் கோப்பை சுற்று 1 டையில் நெதர்லாந்தை வீழ்த்தியதில் இந்தியாவில் இவர் மீது வெளிச்சம் பாய்ந்தது. இவர் தனது இரண்டு ஒற்றையர் போட்டிகளிலும் வெற்றி பெற்றார், மேலும் இரட்டையர் போட்டியில் யூகி பாம்ப்ரியுடன் ஜோடி சேர்ந்து வெற்றி பெற்றார்.

## கல்லூரி
தட்சினேஸ்வர் இந்திய டென்னீஸ் வீரரான சோம்தேவ் தேவ்வர்மனின் ஆலோசனையின்படி அமெரிக்காவுக்கு படிக்கச் சென்றார். கல்வி ஒரு பக்கம், உதவித் தொகையுடன் டென்னீஸ் பயிற்சி ஒரு பக்கம் என்று தன் திறமையை வளர்த்துக் கொண்டார். வேக் ஃபாரட் பல்கலைக்கழகத்திற்கு மாறுவதற்கு முன்பு ஜார்ஜியா கிவின்னெட் கல்லூரியில் கல்லூரி டென்னிஸ் குழுவில் விளையாடினார்.   2023–24 பருவத்தில், இவரது கூட்டாளி ஹோல்டன் கூன்சுடன் முதலிடத்தில் இருந்த கல்லூரி டென்னிஸ் இரட்டையர் அணியில் இடம்பெறிருந்தார்.  

## தொழில்
2026 ஆம் ஆண்டு நெதர்லாந்துக்கு எதிரான டேவிஸ் கோப்பை தகுதிச் சுற்றில், சுரேஷ் கை டென் ஓடன், ஜெஸ்பர் டி ஜாங்கை ஆகியோரை வீழ்த்தி,  நெதர்லாந்து அணிக்கு எதிராக ஆடி இந்தியாவை 3-2 என்ற கணக்கில் வெற்றிபெறவைத்தார். அடுத்து இறுதிப் போட்டிக்கு தகுதி பெற இவர்கள் தென் கொரியாவை எதிர்கொள்வார்கள்.

## மேற்கோள்கள்

பகுப்பு:இந்திய ஆண் டென்னிசு வீரர்கள்
பகுப்பு:வாழும் மக்கள்
பகுப்பு:2000 பிறப்புகள்
பல்கா சட்டமன்றத் தொகுதி

**பல்கா சட்டமன்றத் தொகுதி** *(Balha Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பகராயிச் மாவட்டத்தில் அமைந்துள்ளது. இது பகராயிச் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
சோனி லிவ்

**சோனி லிவ்** (*SonyLIV*) என்பது சோனி பிக்சர்சு நெட்வொர்க்சு இந்தியா (கல்வர் மேக்ஸ் என்டர்டெயின்மென்ட்) நிறுவனத்திற்குச் இந்நிறுவனமே அலைப்பேசி வழியே நேரலை ஒலிப்பரப்பினை இந்தியவில் முதன்முதலில் அறிமுகம் செய்தது. (2014 FIFA World Cup)  சொந்தமான  இந்திய ஓவர்-தி-டாப் (OTT) நிகழ்படச் சேவை தளமாகும். 2013-ஆம் ஆண்டு சனவரி 23 அன்று தொடங்கப்பட்டது. இந்தியாவில் தொடங்கப்பட்ட மேலதிக ஊடக சேவை எனத் தெரிவிக்கப்பட்டுள்ளது..

## உள்ளடக்கம்
இந்தத் தளம் சோனி குழுமத்தின் தொலைக்காட்சித் தொடர்கள், 700-க்கும் மேற்பட்ட திரைப்படங்களும், 40,000 மணிநேரத்திற்கும் மேலான நிகழ்ச்சிகளையும் வழங்குகிறது. குறிப்பாக துடுப்பாட்டம், கால்பந்து, மேற்கத்திய மல்யுத்தம் (WWE) போன்ற விளையாட்டு நிகழ்வுகளை நேரலையில் ஒளிபரப்புவதில் இது முன்னணியில் உள்ளது. மேலும், லயன்ஸ்கேட் (Lionsgate) போன்ற பன்னாட்டு நிறுவனங்களுடன் ஒப்பந்தம் செய்து, ஆங்கிலத் திரைப்படங்களையும் வழங்குகிறது.

## வளர்ச்சி
2020-ஆம் ஆண்டு சூன் மாதம் இந்தத் தளம் புதிய வடிவமைப்புடன் (revamp) புதுப்பிக்கப்பட்டது இந்தியில் மட்டுமின்றி தமிழ், தெலுங்கு, மலையாளம், கன்னடம் ஆகிய தென்னிந்திய மொழிகளிலும் சோனி லிவ் தனது சேவையை விரிவுபடுத்தியுள்ளது. 'ஸ்கேம் 1992', 'மகாராணி' போன்ற புகழ்பெற்ற அசல் தொடர்கள் இதன் வளர்ச்சிக்கு முக்கியக் காரணமாக அமைந்தன. 2023-ஆம் ஆண்டு நிலவரப்படி, இது சுமார் 32.7 மில்லியன் கட்டணச் சந்தாதாரர்களைக் கொண்டுள்ளது.

## மேற்கோள்கள்

பகுப்பு:இந்திய பொழுதுபோக்கு வலைத்தளங்கள்
முத்து பழனியப்பன்

டத்தோ **முத்து பழனியப்பன்** எனும் **முத்து பழனியப்பன் முத்துராமன்** (ஆங்கிலம்; மலாய்: *M Muthu Palaniappan*) (1940 - 2024) என்பவர் மலேசிய அரசியல்வாதி; நெகிரி செம்பிலான் மாநில சட்டமன்றத்தில், 1982 முதல் 1986 வரை சிருசா சட்டமன்றத் தொகுதி; 1986 முதல் 1995 வரை ரந்தாவ் சட்டமன்றத் தொகுதி (இரு தவணைகள்); 15 திசம்பர் 1980 முதல் 1982 வரை மலேசிய மேலவை உறுப்பினர் பதவிகளை வகித்தவர் ஆவார். 

மேலும் முத்து பழனியப்பன் முத்துராமன் அவர்கள் நெகிரி செம்பிலான் மஇகா மாநில தலைவர்; மஇகாவின் தேசிய உதவித் தலைவர்; மஇகாவின் இளைஞர் பிரிவு தலைவர்; நெகிரி செம்பிலான் மாநில ஆட்சிக்குழு உறுப்பினர் (மாநில அமைச்சர்) பதவிகளை வகித்தவரும் ஆவார். 

## அரசியல்
பாக்காத்தான் அரப்பான் கூட்டணியின் உறுப்புக் கட்சியான பிகேஆர் (**PKR**) கட்சியில் சேர்ந்த பிறகு, 2014 முதல் 2018 வரை தெலுக் கெமாங் பிகேஆர் கிளையின் துணைத் தலைவராகவும் தேர்ந்தெடுக்கப்பட்டார்.

### மஇகா
முத்துபழனியப்பன் 1997 முதல் 2000 வரை மஇகாவின் துணைத் தலைவராக தேர்வு செய்யப்பட்டார். அவர் அதற்கு முன்னர் 1979-இல் மஇகா மத்திய செயற்குழுவின் உறுப்பினராத் தேர்வு செய்யப்பட்டார். அவர் பிகேஆர் கட்சியில் சேர விருப்பம் தெரிவித்ததைத் தொடர்ந்து, ஏப்ரல் 30, 2012-இல் அவரின் மஇகா உறுப்பினர் பதவி.  நீக்கம் செய்யப்பட்டது.

மே 2009-இல் நடைபெற்ற மஇகா கட்சித் தேர்தலில் ச. சாமிவேலுவை எதிர்த்துப் போட்டியிடப் போவதாக அறிவித்ததை அடுத்து, சனவரி 24, 2009 அன்று, அவர் மஇகா கட்சியில் இருந்து நீக்கப்பட்டார். இருப்பினும், கட்சியில் இருந்து நீக்கப்பட்டதற்கு எதிராக அவர் மேல்முறையீடு செய்தார். பின்னர் நடைபெற்ற மே 2009 மஇகா கட்சித் தேர்தலில், அவர் அப்போதைய தலைவர் ச. சாமிவேலுவிடம் தோல்வியடைந்தார்.

## விருதுகள்
* 
**  - மலேசிய விருதுகள் (**DSNS**) – **[[டத்தோ]]** (1986)

## காணொளி
டத்தோ முத்து பழனியப்பன் இறப்பு தொடபர்பான காணொளி:
* முத்து பழனியப்பன் இறப்பு - (வணக்கம் மலேசியா)

## மேற்கோள்கள்

## மேலும் காண்க
* ரந்தாவ் சட்டமன்றத் தொகுதி
* சிரம்பான் ஜெயா சட்டமன்றத் தொகுதி
* செரி தஞ்சோங் சட்டமன்றத் தொகுதி
* நீலாய் சட்டமன்றத் தொகுதி

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1981 பிறப்புகள்
பகுப்பு:2024 பிறப்புகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
கோண்டு சங்கர்

**கோண்டு சங்கர்** (*Gondu Shankar*) இந்தியாவின்  ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1976 ஆம் ஆண்டு சூன் மாதம் 18 ஆம் தேதியன்று பிறந்தார். இவர் சிறீகாகுளம் சட்டமன்றத் தொகுதியிலிருந்து தெலுங்கு தேசம் கட்சியைப் பிரதிநிதித்துவப்படுத்தி 2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் வெற்றி பெற்று ஆந்திரப் பிரதேசத்தில் சட்டமன்ற உறுப்பினராக உள்ளார்.

## தொழில்
சிறீகாகுளம் மண்டலத்தில் உள்ள கிருசுணப்பபேட்டையின் சர்பஞ்சாக பணியாற்றினார். சிறீகாகுளம் சர்பஞ்சர்கள் சங்கத்தின் தலைவராகவும் இருந்தார். 2024 ஆம் ஆண்டில், தெலுங்கு தேசம் கட்சி வேட்பாளராக சிறீகாகுளம் தொகுதியில் போட்டியிட்டு ஆந்திரப் பிரதேச சட்டமன்றத் தேர்தலில் 60.90% வாக்குகளுடன் வெற்றி பெற்றார்.

## மேற்கோள்கள்

பகுப்பு:1976 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
சதலவாடா அரவிந்த பாபு

**சதலவாடா அரவிந்த பாபு** (*Chadalavada Aravinda Babu*) இந்தியாவின்  ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1960 ஆம் ஆண்டில் பிறந்தார். தெலுங்கு தேசக் கட்சியின் உறுப்பினராக ஆந்திரப்பிரதேச அரசியலில் ஈடுபட்டார். 2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் பால்நாடு மாவட்டத்தில் உள்ள நரசராவ்பேட்டை சட்டமன்றத் தொகுதியைப் பிரதிநிதித்துவப்படுத்தி சட்டமன்ற உறுப்பினராகத் தேர்ந்தெடுக்கப்பட்டார்.

## ஆரம்ப கால வாழ்க்கை
சதலவாடா அரவிந்த பாபு நரசராவ்பேட்டையைச் சேர்ந்தவர். இவரது தந்தையின் பெயர் மோகன் ராவ். அரவிந்த பாபு ஒரு மருத்துவர் ஆவார். எலும்பியல் துறையில் நிபுணத்துவம் பெற்று, 1992 ஆம் ஆண்டு  விசயவாடாவில் உள்ள என்டிஆர் சுகாதார அறிவியல் பல்கலைக்கழகத்தில் முதுகலைப் பட்டம் பெற்றார்.

## தொழில்
2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியை பிரதிநிதித்துவப்படுத்தி போட்டியிட்டு நரசராவ்பேட்டை சட்டமன்றத் தொகுதியில் பாபு வெற்றி பெற்றார். 103,167 வாக்குகளைப் பெற்ற இவர், தனது நெருங்கிய போட்டியாளரான ஒய் எசு ஆர்  காங்கிரசு கட்சியின் கோபிரெட்டி சிறீனிவாச ரெட்டியை 19,705 வாக்குகள் வித்தியாசத்தில் தோற்கடித்தார். முன்னதாக, 2019 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய் எசு ஆர் காங்கிரசு கட்சியின் அதே எதிரியிடம் 32,277 வாக்குகள் வித்தியாசத்தில் தோல்வியடைந்தார்.

### 2024
 

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
சுந்தரம் முத்தையா

டத்தோ **சுந்தரம் முத்தையா** (ஆங்கிலம்; மலாய்: *Sundram Muthaya*) (1944–2011) என்பவர் மலேசிய அரசியல்வாதி; நெகிரி செம்பிலான் மாநில சட்டமன்றத்தில், 1995 முதல் 1999 வரை ஜெராம் பாடாங் சட்டமன்றத் தொகுதியின் சட்டமன்ற உறுப்பினர்  பதவி வகித்தவர் ஆவார்.

மேலும் சுந்தரம் முத்தையா அவர்கள் 1995 முதல் 1997 வரை நெகிரி செம்பிலான் மஇகா மாநிலத் தலைவர்; மஇகாவின் மத்திய செயற்குழு உறுப்பினர் பதவிகளை வகித்தவரும் ஆவார். 

## வாழ்க்கை
இவரின் மனைவி டத்தின் ஆர். நாகரத்தினம் (59); இவர்களுக்கு சரவணன் மற்றும் பிரதாபன் எனும் இரண்டு மகன்கள் உள்ளனர்.

## அரசியல்
நெகிரி செம்பிலானில் உள்ள இந்திய சமூகத்திற்கு அவர் ஆற்றிய நீண்டகால சேவைக்காகவும், 1990-களின் பிற்பகுதியில் தேசிய அளவிலான மஇகா கட்சி அரசியலில் ஈடுபட்டதற்காகவும் அவர் நினைவு கூறப்படுகிறார்.

## இறப்பு
28 திசம்பர் 2011 அன்று, டத்தோ எம் சுந்தரம் தம்முடைய 67-ஆவது வயதில் இந்தியா, தமிழ்நாடு, காரைக்குடி அப்பல்லோ மருத்துவமனையில் மாரடைப்பால் காலமானார்ர்.

## விருதுகள்
* 
**  - மலேசிய விருதுகள் (**DSNS**) – **[[டத்தோ]]**

## மேற்கோள்கள்

*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.

## மேலும் காண்க
* ஜெராம் பாடாங் சட்டமன்றத் தொகுதி
* முத்து பழனியப்பன்

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1944 பிறப்புகள்
பகுப்பு:2011 இறப்புகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
சுவாபிமானி பக்சா

**சுவாபிமானி பக்சா** (*Swabhimani Paksha*) என்பது 2004ஆம் ஆண்டில் சரத் ஜோசி தலைமையிலான சேத்காரி சங்கதனாவிலிருந்து பிரிந்த பிறகு, உருவான சேத்கரி சாக்டனாவின் அரசியல் பிரிவாகும். தேவப்ப அன்னா செட்டியினால் உருவாக்கப்பட்ட மகாராட்டிராவில் உள்ள ஓர் அரசியல் கட்சி ஆகும். 2004ஆம் ஆண்டில், சிரோல் சட்டமன்றத் தொகுதியிலிருந்து மகாராட்டிரா சட்ட சபைக்கு சுவாபிமானி பக்சா வேட்பாளராக தேவப்ப அன்னா செட்டி போட்டியிட்டுத் தேர்ந்தெடுக்கப்பட்டார். பின்னர், 2009ஆம் ஆண்டில் ஹட்ட்கனங்கிள் தொகுதியிலிருருந்து 15ஆவது இந்திய நாடாளுமன்றமக்களவை உறுப்பினராகத் தேர்ந்தெடுக்கப்பட்டார். 2019ஆம் ஆண்டில், தேவேந்திர மகாதேவராவ் பூயார் மகாராட்டிரா சட்டசபைக்கு மோர்சி சட்டமன்றத் தொகுதியிலிருந்து சுவாபிமானி பக்ச வேட்பாளராக தேர்ந்தெடுக்கப்பட்டார்.

இக்கட்சி 2014இல் பாரதிய ஜனதா கட்சியின் தலைமையிலான தேசிய ஜனநாயகக் கூட்டணியுடன் இணைந்தது. 2014 இந்திய பொதுத் தேர்தலில் செட்டி தேர்ந்தெடுக்கப்பட்டபோது ஒரு இடத்தில் வென்றது. 2024இல் இந்தக் கட்சி ஒரு இடத்தையும் வெல்லவில்லை.

## மேற்கோள்கள்

## வெளியிணைப்புகள்
*Swabhimani Shetkari Sanghatana website

பகுப்பு:மகாராட்டிர அரசியல் கட்சிகள்
கோட்பேடு

**கோட்பேடு** (*Kotpad*) என்பது இந்தியாவின் ஒடிசா மாநிலத்திலுள்ள  கோராபுட் மாவட்டத்தின் ஒரு நகரமும் பேரூராட்சியுமாகும். கோட்பேடு சாலை தொடருந்து நிலையம் கோட்பேடு நகருக்கு அருகிலுள்ள தொடருந்து நிலையமாகும். கிழக்கு கடற்கரை இரயில்வேயின் ஒரு பகுதியாக இந்த தொடருந்து நிலையம் இயங்குகிறது. 

சேலை மற்றும் கைத்தறி தயாரிப்புகளுக்கு கோட்பேடு நகரம் பிரபலமானதாகும். கோட்பேட் கைத்தறி என்பது கோராபுட்டில் உள்ள கோட்பேடு கிராமத்தைச் சேர்ந்த மிர்கன் சமூகத்தைச் சேர்ந்த பழங்குடி நெசவாளர்களால் நெய்யப்பட்ட காய்கறி சாயம் பூசப்பட்ட துணி வகையாகும்.

இயக்குனர் விசுவநாத் ரத்தின் விருது பெற்ற திரைப்படமான கோட்பேட் வீவிங்: தி சுடோரி ஆஃப் எ ரேசு அகெய்ன்சுட்டு டைம் மூலம் கோட்பேடு நகரம் சமீபத்தில் வெளிச்சத்திற்கு வந்தது.

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கோட்பேடு நகரத்தின் மக்கள் தொகை 16,326 ஆகும். இதில் 7945 பேர் ஆண்கள் மற்றும் 8381 பேர் பெண்கள் இருந்தனர். 

கோட்பேடு நகரத்தில் 0-6 வயதுக்குட்பட்ட குழந்தைகளின் மக்கள் தொகை 2014 ஆகும். இது கிராமத்தின் மொத்த மக்கள் தொகையில் 12.34% ஆகும்.கோட்பேடு நகரத்தின் சராசரி பாலின விகிதம் 1055 ஆகும். இது ஒரிசாவின் மாநில சராசரியான 979-என்பதை விட அதிகமாகும். மக்கள் தொகை கணக்கெடுப்பின்படி கோட்பேடு நகரத்தின் குழந்தை பாலின விகிதம் 998 ஆகும், இது ஒரிசாவின்  சராசரியான 941-என்பதை விட அதிகமாகும். . 

ஒரிசாவுடன் ஒப்பிடும்போது கோட்பேடு நகரத்தின் எழுத்தறிவு விகிதம் அதிகமாக உள்ளது. 2011 ஆம் ஆண்டில், ஒரிசாவின் எழுத்தறிவு விகிதம் 72.87% ஆக இருந்தபோது, கோட்பேடு கிராமத்தின் எழுத்தறிவு விகிதம் 76.24% ஆக இருந்தது. ஆண்களின் எழுத்தறிவு விகிதம் 83.60% ஆகவும், பெண்களின் எழுத்தறிவு விகிதம் 69.32% ​​ஆகவும் இருந்தது.

கோட்பேடு நகரத்தில்  மக்கள் தொகையில் பட்டியல் சாதியினர் 12.92 சதவீதமாகும்.  இங்கு பட்டியல் பழங்குடியினர் 24.42 சதவீதம் இருந்தனர்.

## அரசியல்
2019 ஆம் ஆண்டு நடைபெற்ற ஒடிசா சட்டமன்றத் தேர்தலில் பத்மினி தியான் பிச்சு சனதா தளம் கட்சியின் பிரதிநிதியாப் போட்டியிட்டு வெற்றிபெற்றார். முன்னதாக இத்தொதியில் 1977, 1980, 1985, 1995, 2000, 2004, மற்றும் 2009 ஆம் ஆண்டுகளில் சந்திரசேகர் மச்கி சட்டமன்ற உறுப்பினராக இருந்தார். தற்பொழுது பாரதிய சனதா கட்சியின் உறுப்பினரான உரூபா பாத்ரா இத்தொகுதியின் சட்டப்பேரவை உறுப்பினராக உள்ளார்.

## முக்கியத்துவம்
கோட்பேடு நகரம், சிவன் கோயிலுக்கு அருகில் அமைந்துள்ள தமயந்தி சாகர் வரலாற்று முக்கியத்துவம் வாய்ந்தது. இந்த பகுதி முன்னர் தமயந்திநகர் என்று அழைக்கப்பட்டது.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கோராபுட் மாவட்டம்
புளோரசு வன ஈப்பிடிப்பான்

**புளோரசு வன ஈப்பிடிப்பான்** (*Flores jungle flycatcher*) எனும் *[[யூமியாஸ்|யூமியாசு]] ஆசிலான்சு*) என்பது பழைய உலக ஈப்பிடிப்பான் குடும்பமான மியூசிகாபிடேவினைச் சேர்ந்த ஒரு குருவிச் சிற்றினம் ஆகும். இது சிறு சுண்டா சுண்டா தீவுகளில் மட்டுமே காணப்படும் அகணிய உயிரி ஆகும்.

இந்த சிற்றினம் முன்னர் *ரைனோமியாசு* பேரினத்தில் வைக்கப்பட்டது. ஆனால் 2010 மூலக்கூறு இன உறவு ஆய்வின் முடிவுகளின் அடிப்படையில் *[[சையோர்னிசு|சையோர்னிசுவிற்கு]]* மாற்றப்பட்டது. இது இப்போது *[[யூமியாஸ்|யூமியாசு]]* பேரினத்தில் வைக்கப்பட்டுள்ளது. சும்பா தீவில் மட்டுமே காணப்படும் சும்பா வன ஈப்பிடிப்பான் (*சை. இசுட்ரெசுமன்னி* ), 2021இல் பன்னாட்டு பறவையிலாளர்கள் சங்கத்தால் தனித்துவமான இனங்களாகப் பிரிக்கப்பட்டது. இரண்டு சிற்றினங்களும் ஒன்றாக வெண்சிவப்பு ஈப்பிடுப்பான் என்று அழைக்கப்பட்டன.

## மேற்கோள்கள்

பகுப்பு:யூமியாஸ்
பகுப்பு:ஈ-பிடிப்பான்கள்
உமர்கோட் சட்டமன்றத் தொகுதி

**உமர்கோட் சட்டமன்றத் தொகுதி** (*Umerkote Assembly constituency*) என்பது ஒடிசா மாநிலம், நபரங்குபூர் மாவட்டத்தில் உள்ள ஒடிசா மாநில சட்டமன்றத் தொகுதியாகும்.
இந்த தொகுதியில் உமர்கோட், இராய்கர் தொகுதி மற்றும் உமர்கோட் தொகுதியின் 8 கிராம பஞ்சாயத்துகள் (குருஷி, பெஹெடா, கோபேனா, பகோடா, முர்துமா, புர்ஜா, சுனபேடா மற்றும் செமாலா) அடங்கும்.

## தேர்ந்தெடுக்கப்பட்ட உறுப்பினர்கள்

1957ஆம் ஆண்டு உருவாக்கப்பட்டதிலிருந்து, 1959 மற்றும் 2011ஆம் ஆண்டுகளில் இரண்டு இடைத்தேர்தல்கள் உட்பட, இன்றுவரை 18 தேர்தல்கள் நடத்தப்பட்டுள்ளன.

உமர்கோட் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்: 

## தேர்தல் முடிவுகள்
அண்மையில் ஒடிசா சட்டமன்றத் தேர்தலில் முதல் கட்டத்திலும் இந்தியப் பொதுத் தேர்தலின் 4வது கட்டத்திலும் வாக்குப்பதிவு மே 13, 2024 அன்று நடைபெற்றது. வாக்கு எண்ணிக்கை சூன் 4, 2024 அன்று நடைபெற்றது. 2024 தேர்தலில், பாரதிய ஜனதா கட்சி வேட்பாளர் நித்யானந்த கோண்ட் பிஜு ஜனதா தள வேட்பாளர் நபினா நாயக்கை 10,373 வாக்குகள் வித்தியாசத்தில் தோற்கடித்தார்.

## குறிப்புகள்

## மேற்கோள்கள்

பகுப்பு:ஒடிசா சட்டமன்றத் தொகுதிகள்
அபு சயீத் சந்து

**அபு சயீத் சந்து** (*Abu Sayeed Chand*) வங்காளதேசத்தைச் சேர்ந்த ஓர் அரசியல்வாதியாவார். 1957 ஆம் ஆண்டு சனவரி மாதம் 2 ஆம் தேதியன்று பிறந்தார். 2026 ஆம் ஆண்டு நடைபெற்ற வங்காளதேச பொதுத் தேர்தலில் முதல் முறையாக "நெற் கதிர்" என்ற கட்சி சின்னத்துடன் வங்காளதேச தேசியவாதக் கட்சியின் வேட்பாளராகப் போட்டியிட்டு  முதல் முறையாக இராச்சாகி-6 தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டார்.
 
## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:வங்காளதேச அரசியல் கட்சிகள்
பகுப்பு:வங்காளதேச தேசியவாதக் கட்சி அரசியல்வாதிகள்
அரனஅல்லி

**அரனஅல்லி** *(Harana Halli)* என்பது இந்தியாவின் தென் மாநிலமான கர்நாடகாவின்  சிமோகா மாவட்டத்தில் உள்ள சிமோகா வட்டத்தில் அமைந்துள்ளது.  சிமோகா நகரத்திலிருந்து சுமார் 21 கி.மீ தொலைவில் உள்ளது. பிரூரிலிருந்து சாகராவுக்கு இயக்கப்படும் ரயில்கள் அரனா அல்லி ரயில் நிலையம் வழியாக செல்கின்றன. சிமோகா - தலகுப்பா ரயில் பாதை அரனா அல்லி வழியாக செல்வதனால் அங்கிருந்து எளிமையாக ஜோக் அருவி யை அடையலாம்.
## மக்கள்தொகை
2001 இந்திய மக்கள் தொகை கணக்கெடுப்பின்படி, அரனா அள்ளியின் மக்கள் தொகை 5655 ஆகும், அதில் 2864 ஆண்கள் மற்றும் 2791 பெண்கள்.

## கல்வி

அரனா அள்ளியில், பல பள்ளிகள் உள்ளதால் இது ஒரு கல்வி மையமாக இருந்து வருகிறது, மேலும் சுற்றியுள்ள கிராமங்களைச் சேர்ந்த மாணவர்கள் கல்வி கற்பதற்கு வசதியாக அமைந்துள்ளது. இங்கு கன்னட மற்றும் ஆங்கில வழிப் பள்ளிகள் உள்ளன.

## சாகுபடி மற்றும் கைவினைப்பொருட்கள்
இப் பகுதியில் பல குளங்கள் உள்ளன. அக்குளங்கள் மழையினால் நிரம்புகின்றன, நெல், கேழ்வரகு, சோளம், இஞ்சி போன்ற முக்கிய பயிர்கள் இங்கு சாகுபடி செய்யப்படுகின்றன.

அரனா அள்ளி, குடிகாரிகே எனப்படும் களிமண்ணால் செய்யப்படும் பொம்மைகளுக்கு பிரபலமானது. பானைகள், விநாயகர் சிலைகள், சிலைகள் உள்ளிட்ட சிறிய பொருட்களைச் செய்தல் மற்றும் மரக் கைவினைப் பொருட்கள் தயாரிப்பது ஆகியவை இந்தப் பகுதியில் மிகவும் பிரபலமானது.

## மேலும் பார்க்க
* சிமோகா
* சிமோகா மாவட்டம்

## மேற்கோள்கள்

## வெளி இணைப்புகள்
* http://Shimoga.nic.in/

பகுப்பு:சிவமொக்கா மாவட்டம்
பகுப்பு:சிமோகா மாவட்டக் கிராமங்கள்
ச.வீரபாபு

ச. வீரபாபு, இயக்குநர், ஆட்சித்தமிழ் ஐ.ஏ.எஸ். அகாடமி, சென்னை.

**ச. வீரபாபு** என்பவர் சென்னையில் உள்ள ஆட்சித்தமிழ் ஐ.ஏ.எஸ். அகாடமியின் (Aatchi Tamil IAS Academy) நிறுவனர் மற்றும் கல்வியாளர் ஆவார். தமிழ் வழியில் பயிலும் மாணவர்கள் சிவில் சர்வீசஸ் போன்ற உயரிய போட்டித் தேர்வுகளை எதிர்கொள்ளத் தேவையான வழிகாட்டுதல்களையும் பயிற்சியையும் அளித்து வருகிறார்.

ஆரம்பக்கால வாழ்க்கை மற்றும் பின்னணி

வீரபாபு திருநெல்வேலி மாவட்டம், சங்கரன்கோவில் அருகிலுள்ள கங்கணங்கிணறு என்ற கிராமத்தைச் சேர்ந்தவர். ஒரு விவசாயக் குடும்பத்தில் பிறந்த இவர், ஆரம்பக் கல்வியைத் தமிழ் வழியில் பயின்றார். பட்டப்படிப்பாக கணிப்பொறி துறையில் சேர்ந்து பயின்றார். கல்லூரி காலத்தில் இவர் எழுதிய ‘இரவுச் சூரியனும் பகல் நிலாவும்’ என்ற கவிதை நூலுக்கு, மேதகு அப்துல்கலாம் அவர்கள் அணிந்துரை வழங்கியது குறிப்பிடத்தக்கது. தமிழ் வழியில் ஐ.ஏ.எஸ் தேர்வு எழுதிய காரணத்தால் சிவில் சர்வீஸ் தேர்வுகளில் இவர் சந்தித்த சவால்களே, மற்ற மாணவர்களுக்கு அத்தகைய தடையை நீக்க வேண்டும் என்ற எண்ணத்தை இவருக்குத் தூண்டியது.

பணி மற்றும் கல்விச் சேவை

2006-ஆம் ஆண்டு சென்னையில் "ஆட்சித்தமிழ் ஐ.ஏ.எஸ். அகாடமி" என்ற பயிற்சி மையத்தைத் தொடங்கினார்.

* **தமிழ் வழித் தேர்வுகள்:** மத்திய அரசுப் பணியாளர் தேர்வாணையம் (UPSC) நடத்தும் தேர்வுகளைத் தமிழ் மொழியிலேயே எழுத முடியும் என்ற விழிப்புணர்வை கிராமப்புற மாணவர்களிடையே ஏற்படுத்தினார்.
* **பாடப்புத்தகங்கள்:** ஐ.ஏ.எஸ். தேர்வுகளுக்கான முக்கியப் பாடங்களான வரலாறு, புவியியல் மற்றும் பொது அறிவுப் பகுதிகளைத் தமிழில் மொழிபெயர்த்து மாணவர்களுக்கு எளிமையாக வழங்கினார்.
* **பயிற்சி முறை:** ஆங்கிலத்தில் உள்ள வினாக்களைத் தமிழ் வழி மாணவர்கள் புரிந்து கொள்வதற்கான சிறப்புப் பயிற்சிகளையும், நேர்முகத் தேர்வை எதிர்கொள்வதற்கான தன்னம்பிக்கை வகுப்புகளையும் இவர் முன்னெடுத்து வருகிறார்.

குறிப்பிடத்தக்க சாதனைகள்

* கடந்த 18 ஆண்டுகளுக்கும் மேலாக ஆயிரக்கணக்கான மாணவர்களை டி.என்.பி.எஸ்.சி (TNPSC), யு.பி.எஸ்.சி (UPSC) மற்றும் வங்கித் தேர்வுகளுக்குத் தயார் செய்துள்ளார்.
* தினமணி கதிர் போன்ற முன்னணி ஊடகங்களில் தமிழ் வழி மாணவர்களுக்கான சிவில் சர்வீஸ் வழிகாட்டுதல் கட்டுரைகளை வழங்கியுள்ளார்.

மேற்கோள்கள்

# தமிழில் ஐ.ஏ.எஸ். தேர்வு எழுத முடியும் - தினமணி கதிர் நேர்காணல் (04 அக்டோபர் 2015).
# https://www.dinamani.com/weekly-supplements/dinamani-kathir/2015/Oct/04/%E0%AE%A4%E0%AE%AE%E0%AE%BF%E0%AE%B4%E0%AE%BF%E0%AE%B2%E0%AF%8D-%E0%AE%90%E0%AE%8F%E0%AE%8E%E0%AE%B8%E0%AF%8D-%E0%AE%A4%E0%AF%87%E0%AE%B0%E0%AF%8D%E0%AE%B5%E0%AF%81-%E0%AE%8E%E0%AE%B4%E0%AF%81%E0%AE%A4-%E0%AE%AE%E0%AF%81-1197782.html
# https://www.dailythanthi.com/advertorial/more-than-2000-candidates-have-passed-the-teacher-eligibility-test-results?utm_source=website&utm_medium=related-stories
# https://www.maalaimalar.com/news/tamilnadu/teacher-eligibility-test-results-released-807377
முகமது நௌசாத் சமீர்

**முகமது நௌசாத் சமீர்** (*Muhammad Nawshad Zamir*) வங்காளதேசத்தைச் சேர்ந்த ஓர் அரசியல்வாதியாவார். 1970 ஆம் ஆண்டு பிப்ரவரி மாதம் 3 ஆம் தேதியன்று பிறந்தார். ஒரு வழக்கறிஞராக அறியப்படுகிறார். 2026 ஆம் ஆண்டு நடைபெற்ற வங்காளதேச பொதுத் தேர்தலில் முதல் முறையாக "நெற் கதிர்" என்ற கட்சி சின்னத்துடன் வங்காளதேச தேசியவாதக் கட்சியின் வேட்பாளராகப் போட்டியிட்டு  பஞ்சகர்-1 தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டார். 

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
பகுப்பு:வங்காளதேச தேசியவாதக் கட்சி அரசியல்வாதிகள்
திருவேங்கடாச்சாரி பார்த்தசாரதி

**திருவேங்கடாச்சாரி பார்த்தசாரதி** *(Thiruvenkatachari Parthasarathy)* (29 பிப்ரவரி 1940 - 22 செப்டம்பர் 2023), டி. பார்த்தசாரதி என்று அறியப்பட்டு வெளியிடப்பட்ட இவர் ஒரு இந்திய விளையாட்டுக் கோட்பாட்டாளர் மற்றும் கணிதவியலாளர் ஆவார்.

## வாழ்க்கை மற்றும் தொழில்

அவர் டி. இ. எசு. ராகவனுடன் இணைந்து விளையாட்டுக் கோட்பாடு குறித்த ஒரு புத்தகத்தையும், ஸ்பிரிங்கர்-வெர்லாக் வெளியிட்ட இரண்டு ஆராய்ச்சி தனிக்கட்டுரைகளையும், மற்றும்  தேர்வுமுறை குறித்த ஒரு ஆராய்ச்சிக் கட்டுரைகளையும் எழுதியுள்ளார். மேலும் இந்திய கணித சங்கத்தின் முன்னாள் தலைவராக இருந்துள்ளார்.

அவர் சென்னைப் பல்கலைக்கழகத்தில் இளங்கலை அறிவியல் மற்றும் முதுகலை அறிவியல் பட்டங்களைப் பெற்றுள்ளார். சி.ஆர். ராவ் அவர்களின் வழிகாட்டுதலின் கீழ் "எளிய விளையாட்டுகளுக்கான சிறும-பெருமத்  தேற்றங்கள் மற்றும் தயாரிப்பு தீர்வுகள்" என்ற தலைப்பில் ஆய்வு மேற்கொண்டார். அவருடைய அந்த ஆய்விற்காக 1967 ஆம் ஆண்டு கொல்கத்தாவின் இந்திய புள்ளியியல் நிறுவனத்தில் முனைவர் பட்டம் பெற்றார். சென்னைப் பல்கலைக்கழகம், இந்திய புள்ளியியல் நிறுவனம் மற்றும் சென்னை கணித நிறுவனம் ஆகியவற்றில் பல விரிவுரைகள் மற்றும் கருத்தரங்குகளை நிகழ்த்தியுள்ளார். 1965 ஆம் ஆண்டு முதல் 90 க்கும் மேற்பட்ட அறிவியல் நூல்கள் அவரால் வெளியிடப்பட்டுள்ளன. அதனால் அவர் முனைவர் பட்ட மாணவர்களுக்கு பயிற்றுவிப்பதற்கு பதவி உயர்வு வழங்கப்பட்டது. 

இவர் கணித அறிவியலுக்கான சாந்தி ஸ்வரூப் பட்நாகர் விருதை (1986) பெற்றார். மேலும் இவர் இந்திய அறிவியல் அகாடமி (1988) மற்றும் இந்திய தேசிய அறிவியல் அகாடமியின் (1995) உறுப்பினராக தேர்ந்தெடுக்கப்பட்டார் .

அவர் செப்டம்பர் 22, 2023 அன்று தனது 83 வயதில் சென்னையில் உள்ள தனது இல்லத்தில் காலமானார்.
## மேற்கோள்கள்

## வெளி இணைப்புகள்
* https://web.archive.org/web/20110716084817/https://www.bschool.nus.edu.sg/Departments/Decision%20Sciences/files/Bio%20of%20speakers/Thiruvenkatachari-B.htm

பகுப்பு:1941 பிறப்புகள்
பகுப்பு:2023 இறப்புகள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்தியக் கணிதவியலாளர்கள்
டெனன்

**டெனன்** (Denon) என்பது ஜப்பானிய நாட்டைச் சேர்ந்த ஒலி சாதனங்கள் தயாரிப்பில் உலக அளவில் புகழ் பெற்று விளங்கும் ஒரு மின்னணு நிறுவனம் ஆகும்.  அமெரிக்கத் தொழிலதிபர் பிரடெரிக் விட்னி ஹார்ன் என்பவரால் 1910 ஆம் ஆண்டு ஜப்பான் கிராமபோன் நிறுவனம் என்ற பெயரில் இது தொடங்கப்பட்டது. தொடக்க காலத்தில் ஒற்றைப் பக்க இசைத் தட்டுகள் மற்றும் கிராமபோன் கருவிகளை இந்த நிறுவனம் தயாரித்து விற்பனை செய்தது. 1939 ஆம் ஆண்டில் டென்கி ஒன்கியோ என்ற பெயருடன் இணைந்த பிறகு டெனன் என்ற தற்போதைய பெயர் உருவானது. ஜப்பானின் முதல் தொழில்முறை வட்டுப் பதிவு கருவியைத் தயாரித்த பெருமை இந்த நிறுவனத்தையே சாரும். 1945 ஆம் ஆண்டில் ஜப்பானிய மன்னர் ஹிரோகிடோவின் உரையை முதன்முதலில் பதிவு செய்ய டெனன் தயாரித்த கருவிகளே பயன்படுத்தப்பட்டன.

இந்த நிறுவனம் ஒலி தொழில்நுட்பத் துறையில் பல புதிய கண்டுபிடிப்புகளை அறிமுகம் செய்துள்ளது. 1951 ஆம் ஆண்டில் ஜப்பானின் முதல் எல்பி இசைத் தட்டுகளை இது விற்பனைக்குக் கொண்டு வந்தது. 1963 ஆம் ஆண்டில் மிக நீண்ட காலம் பயன்பாட்டில் இருந்த டிஎல்-103 என்ற ஒலியலை மாற்றும் கருவி உருவாக்கப்பட்டது. 1970 ஆம் ஆண்டுகளில் நுகர்வோருக்கான வீட்டு உபயோக ஒலிப் பெருக்கிகள் மற்றும் இசைத் தட்டு இயக்கிகளைத் தயாரிப்பதில் டெனன் கவனம் செலுத்தியது. 1972 ஆம் ஆண்டில் உலகின் முதல் வெற்றிகரமான எண்முறை ஒலிப் பதிவு கருவியை இந்த நிறுவனம் தயாரித்தது. 1981 ஆம் ஆண்டில் தொழில்முறை பயன்பாட்டிற்கான குறுந்தகடு இயக்கியை உருவாக்கியதுடன், 1984 ஆம் ஆண்டில் சிடி-ரோம் வடிவத்தையும் உலகுக்கு அறிமுகம் செய்தது. 1995 ஆம் ஆண்டில் டால்பி டிஜிட்டல் தொழில்நுட்பத்துடன் கூடிய உலகின் முதல் வீட்டுத் திரையரங்க ஒலி அமைப்பை உருவாக்கி சாதனை படைத்தது.

தற்போது இந்த நிறுவனம் ஒலி வாங்கி அமைப்புகள், கம்பியில்லா இசை அமைப்புகள் மற்றும் புளூ-ரே இயக்கிகள் போன்ற நவீன மின்னணு சாதனங்களைத் தயாரிப்பதில் முன்னணியில் உள்ளது. 2002 ஆம் ஆண்டில் மாரான்ட்ஸ் நிறுவனத்துடன் இணைந்து டி மற்றும் எம் ஹோல்டிங்ஸ் என்ற அமைப்பை உருவாக்கியது. பின்னர் 2017 ஆம் ஆண்டில் சவுண்ட் யுனைடெட் என்ற நிறுவனத்தால் இது கையகப்படுத்தப்பட்டது. டெனன் நிறுவனத்தின் தயாரிப்புகள் அவற்றின் தரம் மற்றும் நீடித்த உழைப்பிற்காக உலகம் முழுவதும் உள்ள இசைப் பிரியர்களால் பெரிதும் விரும்பப்படுகின்றன. 110 ஆண்டுகளுக்கும் மேலாக ஜப்பானிய பாரம்பரிய கைவினைத் திறனையும் நவீன தொழில்நுட்பத்தையும் இணைத்து புதிய வகை மின்னணு சாதனங்களை இந்த நிறுவனம் தொடர்ந்து வழங்கி வருகிறது.

பகுப்பு:சப்பானிய வகைக்குறிகள்

## மேற்கோள்கள்
அயோடோகொலசுட்ரால்

**அயோடோகொலசுட்ரால்** (*Iodocholesterol*) என்பது சி19 நிலையில் அயோடின் அணுவும் ஒரு கதிரியக்க மருந்தும் கொண்ட கொழுப்பின் வழிப்பெறுதியாகும். 19-அயோடோகொலசுட்ரால், அயோடோகொலசுட்ரால் (131I) (பன்னாட்டு உரிமையற்ற பெயர்) மற்றும் என்.பி-59 என்ற பெயர்களாலும் அழைக்கப்படுகிறது. அயோடின் அணு ஒரு கதிரியக்க ஐசோடோப்பாக அதாவது அயோடின்-125 அல்லது அயோடின்-131 ஆக  இருக்கும்போது, அட்ரினல் புறணி கதிரியக்கக் காணியாக கார்டிசோல் இயக்குநீர் அதிகமாகச் சுரப்பதால் ஏற்படும் அரிதான நோயான குசிங்சு நோய்க்குறி, அட்ரீனல் சுரப்பிகளின் மிக அதிகப்படியான 'ஆல்டோசுட்டிரோன்' சுரப்பால் உண்டாகும் கடுமையான உயர் இரத்த அழுத்தம், குறைந்த பொட்டாசியம் அளவு, தசை பலவீனம் மற்றும் சோர்வுக்கு காரணமான உயர் ஆல்டோசுட்டிரோனியம், அட்ரீனல் சுரப்பியின் நடுப்பகுதியில் ஏற்படும் அரிதான கட்டியான பியோகுரோமாசைட்டோமா, சிறுநீரகத்தின் மேல் உள்ள ஒன்று அல்லது இரண்டு அட்ரீனல் சுரப்பிகளை அறுவை சிகிச்சை மூலம் அகற்றிய பின்னரும் அட்ரினல் எச்சங்கள் இருப்பதான சந்தேகம் ஆகிய நோயாளிகளைக் கண்டறிவதில் பயன்படுகிறது.

## மேற்கோள்கள்
    

​​

பகுப்பு:கரிம அயோடைடுகள்
பகுப்பு:கதிரியக்க வேதியியல்
செயின்ட்-ஆண்ட்ரே, ரீயூனியன்

**செயிண்ட்-ஆண்ட்ரே** (*Saint-André*) என்பது பிரான்சின் கடல்கடந்த பிராந்தியமான ரீயூனியனின் ஐந்தாவது பெரிய கம்யூன் ஆகும். இது ரீயூனியன் தீவின் வடகிழக்கு பகுதியில் அமைந்துள்ளது.  எடாங் டி போயிஸ் ரூஜ் என்ற சிறிய ஏரி இந்தக் கம்யூனில் அமைந்துள்ளது.

செயிண்ட்-ஜீன் மற்றும் மாட் ஆறுகளுக்கு இடையிலான இந்தப் பகுதியில் 17 ஆம் நூற்றாண்டின் நடுப்பகுதியில் இருந்து மக்கள் வசித்து வருகின்றனர். ஃபோர்ட்-டாஃபின் என்ற பிரெஞ்சு வர்த்தக மையத்தின் ஆளுநரான திரு. புரோமிஸ் என்பவரால் கலக மனப்பான்மை கொண்டவர்கள், இங்கு நாடுகடத்தப்பட்டு 1646 ஆம் ஆண்டில் பௌர்போன் தீவில் சிறை வைக்கப்பட்டனர். செயிண்ட்-லாரன்ட் கப்பலில் இருந்து இறங்கிய அவர்கள், செயிண்ட்-ஜீன் ஆற்றின் கரையில் உள்ள குவார்டியர் டெஸ் ஃபிரான்சே என்ற இடத்தில் குடியேற்றப்பட்டனர். செயிண்ட்-ஆண்ட்ரே பகுதிதான் வரலாற்று ரீதியாக முதல் பிரெஞ்சுக்காரர்கள் தரையிறங்கிய இடமாகும். 

## புவியியல்

### காலநிலை
செயின்ட்-ஆண்ட்ரே ஒரு வெப்பமண்டல மழைக்காட்டு காலநிலையைக்  ( கோப்பென் காலநிலை வகைப்பாடு *Af* ) கொண்டுள்ளது. செயிண்ட்-ஆண்ட்ரேயில் சராசரி ஆண்டு வெப்பநிலை 24.6 °C (76.3 °F) ஆகும். சராசரி ஆண்டு மழைப்பொழிவு 2,503.8 மிமீ (98.57 அங்குலம்) ஆகும், இதில் மார்ச் மாதம் அதிக மழை பெய்யும் மாதமாக உள்ளது. பிப்ரவரி மாதத்தில் வெப்பநிலை சராசரியாக மிக அதிகமாக, சுமார் 27.4 °C (81.3 °F) ஆகவும், ஜூலை மாதத்தில் மிகக் குறைவாக, சுமார் 21.8 °C (71.2 °F) ஆகவும் இருக்கும். செயிண்ட்-ஆண்ட்ரேயில் இதுவரை பதிவு செய்யப்பட்ட மிக உயர்ந்த வெப்பநிலை 18 மார்ச் 2019 அன்று 34.0 °C (93.2 °F) ஆகும்; இதுவரை பதிவு செய்யப்பட்ட மிகக் குறைந்த வெப்பநிலை 3 ஜூலை 2005 அன்று 13.3 °C (55.9 °F) ஆகும்.

## வரலாறு
ஹோட்டல் டி வில்லே 1897 இல் கட்டி முடிக்கப்பட்டது. 

## மக்கள் தொகை

## [[மலேசியா எயர்லைன்ஸ் விமானம் 370]] சிதைவுகள்
2015 ஜூலை 29, அன்று, இந்தக் கம்யூனில் உள்ள ஒரு கடற்கரையில் விமானத்தின் கடல்சிதைவுகள் கண்டெடுக்கபட்டன. பின்னர், அவை 2014 ஆம் ஆண்டு மார்ச் 8 ஆம் தேதி ரீயூனியனுக்கு கிழக்கே சுமார் 4,000 கி.மீ (2,500 மைல்) தொலைவில் காணாமல் போன மலேசிய ஏர்லைன்ஸ் விமானம் 370 இன் ஒரு பகுதி என்று உறுதி செய்யப்பட்டது.   

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அசுகா சட்டமன்றத் தொகுதி

**அசுகா சட்டமன்றத் தொகுதி** (*Aska Assembly constituency*) சட்டப்பேரவை எண். 128) என்பது இந்தியாவில் ஒடிசா மாநிலத்தில் கஞ்சம் மாவட்டத்தில் உள்ள ஒரு சட்டமன்றத் தொகுதி ஆகும்.

இந்தத் தொகுதியில் அசிகா, அசிகா தொகுதி மற்றும் 12 கிராம ஊராட்சிகள் (சுபாலயா, கனியாரி, பாரிடா, பைக்காஜாமுனா, சுனாபள்ளி, சியாலியா, நந்தியாகடா, போரசிங்கி, அம்பாபுவா, பாலியாசாரா, போலாசாரா மற்றும் கபிசுரியநகர் பகுதியில் சுனாரிஜோலா) அடங்கும்.

## தேர்ந்தெடுக்கப்பட்ட உறுப்பினர்கள்

1951இல் இது உருவாக்கப்பட்டதிலிருந்து பதினேழு தேர்தல்கள் நடத்தப்பட்டன. இது 1951இல் இரண்டு இருக்கைகள் கொண்ட தொகுதியாக இருந்தது.

அசுகா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்.

## தேர்தல் முடிவுகள்results

### 2024

### 2019

### 2014

### 2009

## குறிப்புகள்

## மேற்கோள்கள்

பகுப்பு:ஒடிசா சட்டமன்றத் தொகுதிகள்
சரிதா திருப்பதையா

**சரிதா திருப்பதையா** (*Saritha Thirupathaiah*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதி ஆவார். இந்திய தேசிய காங்கிரசு கட்சியின் தலைவராகவும் இருந்தார்.  மாவட்டத்தின் கிராமப்புற வளர்ச்சிக்கான திட்டமிடல் மற்றும் நிர்வாகத்தை மேற்கொள்ளும் மாவட்டப் பஞ்சாயத்துத் தலைவராகவும்  இயோகுலம்பா கட்வால் மாவட்டத்தில்  இவர்  பணியாற்றினார்.

## அரசியல் வாழ்க்கை
2019 ஆம் ஆண்டு நடைபெற்ற மாவட்டத்தின் கிராமப்புறப் பகுதிகளைப் பிரதிநிதித்துவப்படுத்தும் உறுப்பினர்களைத் தேர்ந்தெடுக்கும் உள்ளாட்சித் தேர்தலில் மனோபாத் மண்டலத்தில் வெற்றி பெற்று பாரத் இராசுட்டிர சமிதி கட்சியிலிருந்து இயோகுலம்பா கட்வால் மாவட்டத்தின் மாவட்டப் பஞ்சாயத்துத்  தலைவராக ஆனார்.  கட்சியை விட்டு வெளியேறி 2023 ஆம் ஆண்டு ஆகசுட்டு மாதத்தில் காங்கிரசு கட்சியில் சேர்ந்தார்.  2023 ஆம் ஆண்டில் நடைபெற்ற சட்டமன்றத் தேர்தலில் கட்வால் சட்டமன்றத் தொகுதியில் போட்டியிட்டு தோல்வியடைந்தார். பாரத் இராசுட்டிர சமிதி  கட்சியின் பந்த்லா கிருசுணா மோகன் ரெட்டியிடம் இவர் தோல்வியடைந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
ராஜகோபால் தாமோதரம்

**ராஜகோபால் தாமோதரம்** எனும் **டி. ராஜகோபால்** (ஆங்கிலம்; மலாய்:*Rajagopalu Thamotharapillay* அல்லது *T. Rajagopal*) (30 மார்ச் 1975 - 25 ஏப்ரல் 2014) என்பவர் மலேசிய அரசியல்வாதி; நெகிரி செம்பிலான் மாநில சட்டமன்ற உறுப்பினர்; நெகிரி செம்பிலான் மாநில அமைச்சர் ஆவார். 

இவர் 1976-ஆம் ஆண்டில், கோலாலம்பூர் செராஸ் செரி கோத்தா ஆசிரியர்ப் பயிற்சிக் கல்லூரியில் பயிற்சி பெற்று ஆசிரியர் தொழிலை மேற்கொண்டார். பின்னர் வழக்கறிஞர் ஆனார். சிரம்பான் நகரில் ஒரு வழக்கறிஞர் நிறுவனத்தையும் தோற்றுவித்தார். தற்போது அந்த நிறுவனத்தில் 9 வழக்கறிஞர்கள் பணியாற்றுகிறார்கள். அவருடைய மகன் தினாளன் என்பவரும் அந்த நிறுவனத்தில் வழக்கறிஞராகப் பணியாற்றுகிறார்.

## அரசியல்
2010-ஆம் ஆண்டு மஇகாவின் பொதுச் செயலாளர் பதவி வகித்த ராஜகோபால்,  நெகிரி செம்பிலான் மாநில மஇகாவின் தலைவராக 10 ஆண்டுகள் பணியாற்றினார். 1999 மலேசியப் பொதுத் தேர்தலில் அவர் (**N07**) ஜெராம் பாடாங் சட்டமன்றத் தொகுதியில் போட்டியிட்டு வெற்றி பெற்றார். அரசியலில் ஈடுபட்டு படிப்படியாக வளர்ச்சி அடைந்த இவர் இறுதியில் ஒரு மாநிலத்தின் ஆட்சிக்குழு உறுப்பினர் ஆனார். மலேசியாவில் ஒரு மாநிலத்தின் ஆட்சிக்குழு உறுப்பினர் என்பவர் **மாநில அமைச்சர்** என அழைக்கப் படுகின்றார்.

2004 மலேசியப் பொதுத் தேர்தலில் (**N33**) போர்டிக்சன் சட்டமன்றத் தொகுதியில் ஜசெகவின் (**DAP**) ஜான் பெர்னாண்டஸை (John A/L Fernandez) தோற்கடித்து வெற்றி பெற்றார். ஆனால் 2008 மலேசியப் பொதுத் தேர்தலில் அதே போர்டிக்சன் சட்டமன்றத் தொகுதியில், பிகேஆர் கட்சியின் (**PKR**) ரவி முனுசாமியிடம் தோல்வியடைந்தார்.

### மலேசிய இந்தியர் நலனகள்
இவருடைய பணிக் காலத்தில், மலேசிய இந்தியர் மாணவர்களின் கல்வித் திறன்களை மேம்படுத்துவதற்கு குறிப்பிடத்தக்க அளவிற்கு உதவிகள் செய்ததற்காக இன்றும் நினைவுகூரப்படுகிறார்; மேலும், நெகிரி செம்பிலான் மாநிலத்தின் இந்திய சமூகத்தினரிடையே எதிர்கால இளம் தலைவர்களை உருவாக்கவும் இவர் பெரும் பங்காற்றினார் என இன்றளவிலும் நன்கு அறியப்படுகிறார்.

## இறப்பு
ஆகத்து 25, 2014 அன்று, டத்தோ டி. ராஜகோபாலு சிரம்பான் ராசா புறநகர்ப் பகுதியில் உள்ள மாவார் மருத்துவமனையில் *(Hospital Mawar)* அதிகாலை 4 மணிக்கு மாரடைப்பால் காலமானார்.

## விருதுகள்
* 
**  - மலேசிய விருதுகள் (**DSNS**) – **[[டத்தோ]]**

## மேற்கோள்கள்

*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.

## மேலும் காண்க
* ஜெராம் பாடாங் சட்டமன்றத் தொகுதி
* செரி தஞ்சோங் சட்டமன்றத் தொகுதி
* சிரம்பான் ஜெயா சட்டமன்றத் தொகுதி
* ரந்தாவ் சட்டமன்றத் தொகுதி

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1951 பிறப்புகள்
பகுப்பு:2014 இறப்புகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்